Ezra Clark Stillman

Ezra Clark Stillman - un laborator de IALA. Ille es mentionate per Alexander Gode in le prefacie del Dictionario Interlingua Anglese como un de duo personas qui poneva fundos sub le methodologia de interlingua.

Stillman, qui favoriva un accostamento naturalistic a interlinguistica, reigniva le confidentia in le impartialitate del travalio de IALA. Quando le Secunde Guerra Mundial fortiava le Association a mover se a Nove York, Stillman ibi establiva un nove personal international e dirigeva su intensive recerca linguistic usque ille obteneva un position con le Departamento de Stato in 1942. Ille esseva succedite a IALA per Alexander Gode.

Foras de su participation in IALA, ille laborava pro le Belgian American Educational Foundation e collectionava libros rar. Ille esseva etiam un partner in le compania de commercio de libros rar Lathrop C. Harper Inc., e su collection personal de libros esseva exponite in le Bibliotheca Pierpont Morgan.

Stillman moriva in Nove York post un longe lucta contra cancere.

 Ligamines externe  
 Biographia in interlingua

Categoria:Linguistas
Categoria:Pioneros de interlingua